
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                Bucureşti, 8 februarie 2011                   

şi problemele minorităţilor naţionale                                               PL-X 845/2010
Doamnei deputat




Cristina-Ancuţa Pocora,          
Preşedintele Comisiei pentru egalitatea de şanse pentru femei şi bărbaţi
Domnului deputat




Daniel Buda,          
Preşedintele Comisiei juridice, de disciplină şi imunităţi

AVIZ
     asupra  proiectului de lege pentru prevenirea şi combaterea violenţei  în familie
                  În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. PL-X 845 din 13 decembrie 2010, spre dezbatere şi avizare, proiectul de lege pentru prevenirea şi combaterea violenţei  în familie, înregistrat cu nr.25/832 din 13 decembrie 2010.
                    Camera Deputaţilor este Cameră decizională.

În şedinţa din 8 februarie 2011, membrii comisiei au examinat proiectul de lege, în conformitate cu prevederile art.61 din Regulamentul Camerei Deputaţilor şi în urma dezbaterilor, au hotărât cu unanimitate de voturi să îi acorde aviz favorabil, cu recomandarea ca la dezbaterile comisiilor sesizate în fond, să fie avute în vedere observaţiile şi propunerile formulate de Consiliul Legislativ, precum şi discutarea împreună cu proiectul de Lege privind modificarea şi completarea Legii nr.217/2003 pentru prevenirea şi combaterea violenţei în familie - PLX 846/2010. 
În raport de obiectul şi conţinutul său, proiectul de lege face parte din categoria legilor organice.
PREŞEDINTE,

Deputat

Nicolae Păun
Întocmit: Consilier Onesia Babeş

